March | 2016 | BILTONG & POT- ROAST
UIT: DIE HUISGENOOT, 21 SEPTEMBER 1934 (N0.2)
2 : LYDENDE VROUENS EN NAARHEID IN DIE KOP
‘n Advertensie wat mens laat wonder wat die sonde was vir hierdie “natuurlike straf” (en wie die vertaalwerk gedoen het).
Bring u u beste jare in ellendige siekte deur terwyl u al die tyd deur middel van ŉ kort gespesialiseerde behandeling met SEKERHEID herstel kan word?
Tientalle vroue getroos hulself gewis so ŉ onnodige opoffering. Waarom? Niemand weet beslis nie. In die ou tye het vrouens geglo dat liggaamlike lyding die natuurlike straf vir die vroulikegeslag was. Maar daardie dae was dae toe die geneeskundige wetenskap nog ondoeltreffend was en daardie geloof was soos ŉ berg voor vrouens.
Het u rede om te vermoed dat die funksionele gestel nie heeltemal gesond is en gereeld werk nie?
Ons beveel FELUNA sonder aarseling aan. Eenvoudig omdat FELUNA ‘n skitterende suksesvolle geskiedenis het en ons, om die beurt, het vertroue wat tereg op sy oorsprong uit daardie geskiedenis het…
Geen wonder Johnson’s Powder het op dieselfde bladsy ŉ advertensiewedstryd van stapel gestuur nie (was daar dan nog nie reklameagentskappe nie?).
£105 AAN PRYSE!
En nou wil ons ŉ goeie idee van ŉ advertensie hê. Sommige mense besit die gawe om advertensies uit te skryf en te ontwerp – of om goeie advertensie-idees uit te dink. Miskien is u een van hulle!
Aspro het ŉ byna volbladadvertensie en gebruik getuigskrifte van gebruikers om die lof van hierdie wondertabletjies te adverteer. So skryf Mej. S D van Staden van Hoogestraat, Dewetsdorp, O.V.S. :
Waarde Here, – Baie hartlik dank vir die ontvangs van die waardevolle tablette. Ek het nog nie iets beter vir hoofpyn gebruik nie. Daar ek erg lydende was aan ŉ vreeslike naarheid in my kop en gevoel het of ek wou mal word, voel ek nou sommer weer ŉ mens.
Phil Medley & Kie. gebruik ŉ skitterende woord wat ek nog nooit voorheen gehoor het nie.
Wie ken die woord suigbesem vir ŉ stofsuier? Ek sien dit kom wel in woordeboeke voor.
Posted in Monochroom Reenboog.	Tagged ADVERTENSIES, Afrikaans, André Fourie, apartheid, Huisgenoot, kultuur, MONOCHROOM REENBOOG, Oproer, Suid-Afrika, Tydskrif, Universiteit
DIE HUISGENOOT, 21 SEPTEMBER 1934 (No. 1)
March 1, 2016 by Biltong & Pot-roast
1 : PARTON-PILLE
Iemand stop my gister ŉ Huisgenoot van 1934 in die hand en ek kan die ding nie neersit nie. Daar is talle verhale in deur PJ Schoeman, PJ Nienaber en selfs PW Botha (wonder of dit die toekomstige Groot Krokodil is). Ek gaan die volgende paar dae interessanthede wat ek raaklees met julle deel.
Daar gaan geen spesifieke orde of tema wees wees, bloot gedagtes soos ek deur die tydskrif blaai. Let op dat dit “Die Huisgenoot” is en nie net Huisgenoot soos dit deesdae is nie. Die formaat is A3 (2 X A4) en slegs die voorblad het ŉ kleurfoto op (geneem deur ene A van R van Oudthoorn) Die prys is 4d. Die res van die inhoud is swart, of blou of bruin (ook die foto’s).
Om af te skop, goeie raad vir moedelose skrywers uit “Korsies” op die laaste bladsy van hierdie ou Huisgenoot (let op die taalgebruik):
Aspirant-skrywer: “Dit is hopeloos! Telkens stuur die uitgewers my manuskripte terug. Dit ontneem my die moed om nuwe werk te begin.”
Vriend: “Weet jy wat jy moet doen? Moenie jou adres insluit in die toekoms nie.”
Sommer op die eerste bladsy vang iets my oog: Aanvanklik gedink dis ŉ spotprent, maar dis eintlik ŉ advertensie vir “Parton’s Purifying Pille”. Die prentjie wys hoe die hele gesin met die ma baklei en vra:
“Wat! Jy het vergeet om Parton-pille te bestel ?!?.x!!?.x.”
Posted in Monochroom Reenboog.	Tagged Afrikaans, André Fourie, Huisgenoot, kultuur, MONOCHROOM REENBOOG, Purgasie, South Africa, Suid-Afrika, Tydskrif
IS THERE REALLY A BEGINNING AND AN END?
HOE VREEMD IS “VREEMDE” VERSKYNSELS?